title: 2006/557/ES: Sklep Komisije z dne  8. avgusta 2006  o spremembi Sklepa 2005/802/ES o sprejetju zavez, ponujenih v zvezi s protidampinškim postopkom glede uvoza kalijevega klorida s poreklom iz Ruske federacije

text:
               9.8.2006

               SL

               Uradni list Evropske unije

               L 218/22

      SKLEP KOMISIJE

   z dne 8. avgusta 2006
   o spremembi Sklepa 2005/802/ES o sprejetju zavez, ponujenih v zvezi s protidampinškim postopkom glede uvoza kalijevega klorida s poreklom iz Ruske federacije
   (2006/557/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“) in zlasti člena 8 Uredbe,
   po posvetovanju s svetovalnim odborom,
   ob upoštevanju naslednjega:

               (1)

               Svet je z Uredbo (EGS) št. 3068/92 (2) („osnovna uredba“) uvedel dokončne protidampinške dajatve na uvoz kalijevega klorida („pepelike“ ali „zadevnega izdelka“) s poreklom, med drugim, iz Belorusije in Rusije.

               (2)

               Svet je po pregledu zaradi izteka ukrepov v skladu s členom 11(2) in vmesnem pregledu v skladu s členom 11(3) osnovne uredbe („prejšnja preiskava“) z Uredbo (ES) št. 969/2000 (3) sklenil, da je treba zgoraj navedene ukrepe ohraniti, in spremenil obliko ukrepov. Ukrepi so bili uvedeni v obliki nespremenljivega zneska v EUR/tono za različne kategorije in kakovosti pepelike.

               (3)

               Svet je z Uredbo (ES) št. 992/2004 (4) predvidel oprostitev plačila protidampinških dajatev na uvoz v nove države članice, ki so k Evropski uniji pristopile 1. maja 2004 („EU-10“), pod pogoji posebnih ponujenih zavez („širitvene zaveze“), in pooblastil Komisijo, da sprejme te širitvene zaveze. Na tej podlagi in v skladu s členi 8, 11(3), 21 in 22(c) osnovne uredbe je Komisija z Uredbo (ES) št. 1002/2004 (5) sprejela širitvene zaveze od (i) proizvajalca izvoznika v Belorusiji z družbami iz Avstrije, Litve in Rusije, (ii) od proizvajalca izvoznika v Rusiji z družbami iz Rusije in Avstrije ter (iii) od proizvajalca izvoznika v Rusiji z družbo, ki se je ob sprejetju nahajala na Cipru.

               (4)

               Komisija je z Uredbo (ES) št. 858/2005 (6) sprejela nove zaveze navedenih proizvajalcev izvoznikov do 13. aprila 2006.

               (5)

               Po dveh ločenih preiskavah v zvezi z delnim vmesnim pregledom v skladu s členom 11(3) osnovne uredbe, ki sta ju zahtevala ruska proizvajalca izvoznika JSC Silvinit in JSC Uralkali, je Svet z Uredbo (ES) 1891/2005 spremenil Uredbo (EGS) št. 3068/92 in nadomestil nespremenljive zneske dajatev z individualno dajatvijo ad valorem za vse vrste pepelike, ki jih proizvajata ti ruski družbi. Komisija je s Sklepom 2005/802/ES (7) sprejela zaveze, ki sta jih ponudila JSC Silvinit in JSC Uralkali. JSC Silvinit je imel v tem času izključnega zastopnika, družbo JSC International Potash Company v Moskvi, v sodelovanju s katerim je ponudil zavezo.

               (6)

               Družba JSC Silvinit je januarja 2006 obvestila Komisijo, da želi spremeniti svoje prodajne poti v Skupnost in kot zastopnika vključiti družbo Polyfer Handels GmbH, Dunaj, Avstrija. Da bi se ta sprememba upoštevala, je družba JSC Silvinit zahtevala spremembo ustreznih določb Sklepa 2005/802/ES. V ta namen je JSC Silvinit skupaj z družbama JSC International Potash Company in Polyfer Handels GmbH ponudil revidirano zavezo.

               (7)

               V tej zvezi je bilo sklenjeno, da vključitev družbe Polyfer Handels GmbH v prodajne poti družbe JSC Silvinit ne vpliva na izvedljivost ali učinkovito spremljanje zaveze.

               (8)

               Ob upoštevanju zgoraj navedenega se je zdelo primerno, da se ustrezno spremeni izvedbeni del Sklepa 2005/802/ES –

         SKLENILA:
   Člen 1
   Člen 1 Sklepa 2005/802/ES se nadomesti z naslednjim besedilom:

      „Člen 1
      Sprejmejo se zaveze, ki so jih ponudili spodaj navedeni proizvajalci izvozniki in družbe v zvezi s protidampinškim postopkom glede uvoza kalijevega klorida s poreklom iz Ruske federacije.

                  Država

                  Družba

                  Dodatna oznaka Taric

                  Ruska federacija

                  Proizvaja JSC Silvinit, Solikamsk, Rusija, in prodaja JSC International Potash Company, Moskva, Rusija, ali Polyfer Handels GmbH, Dunaj, Avstrija, prvemu neodvisnemu kupcu v Skupnosti, ki nastopa kot uvoznik.

                  A695

                  Ruska federacija

                  Proizvaja in prodaja JSC Uralkali, Berezniki, Rusija, ali proizvaja JSC Uralkali, Berezniki, Rusija, in prodaja Uralkali Trading SA, Ženeva, Švica, prvemu neodvisnemu kupcu v Skupnosti, ki nastopa kot uvoznik.

                  A520“

   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 8. avgusta 2006

            Za Komisijo

         Peter MANDELSON

            Član Komisije

      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str. 17).

      (2)  UL L 308, 24.10.1992, str. 41. Uredba, kakor je bila nazadnje spremenjena z Uredbo (ES) št. 1891/2005 (UL L 302, 19.11.2005, str. 14).

      (3)  UL L 112, 11.5.2000, str. 4.

      (4)  UL L 182, 19.5.2004, str. 23.

      (5)  UL L 183, 20.5.2004, str. 16. Uredba, kakor je bila nazadnje spremenjena z Uredbo (ES) št. 588/2005 (UL L 98, 16.4.2005, str. 11).

      (6)  UL L 143, 7.6.2005, str. 11.

      (7)  UL L 302, 19.11.2005, str. 79.


title: 2007/397/ES: Sklep Komisije z dne 8. junija 2007 o ustanovitvi skupine strokovnjakov za demografska vprašanja

text:
               12.6.2007

               SL

               Uradni list Evropske unije

               L 150/5

      SKLEP KOMISIJE

   z dne 8. junija 2007
   o ustanovitvi skupine strokovnjakov za demografska vprašanja
   (2007/397/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti in zlasti člena 140 Pogodbe,
   ob upoštevanju naslednjega:

               (1)

               Člen 140 Pogodbe o ustanovitvi Evropske skupnosti določa, da Komisija spodbuja sodelovanje med državami članicami in olajšuje usklajevanje njihovih ukrepov na vseh področjih socialne politike.

               (2)

               V skladu s sporočilom Komisije z dne 12. oktobra 2006 z naslovom „Demografska prihodnost Evrope – od izziva do priložnosti“ se je Komisija odločila, da se bo oprla na skupino vladnih strokovnjakov.

               (3)

               Skupina bo morala prispevati k razvoju politik prilagoditve demografskim spremembam.

               (4)

               Zagotovljena bosta dopolnjevanje in odsotnost prekrivanja z dejavnostmi drugih evropskih skupin in odborov, ki obravnavajo vprašanja v zvezi z demografijo; zlasti to velja za Odbor za zaposlovanje, Odbor za socialno varstvo, Odbor za ekonomsko politiko, Ekonomsko-finančni odbor, Svetovalni svet za enakost med spoloma ter Skupino na visoki ravni za vključevanje načela enakosti spolov. Komisija jih bo obveščala o delu skupine strokovnjakov za demografska vprašanja.

               (5)

               Skupino bodo morali sestavljati vladni predstavniki držav članic in neodvisni strokovnjaki.

               (6)

               Zato je treba ustanoviti skupino strokovnjakov za demografska vprašanja, določiti njeno nalogo in opredeliti njene strukture –

         SKLENILA:
   Člen 1
   Pod okriljem Komisije se za 5 let (z možnim podaljšanjem) ustanovi „skupina strokovnjakov za demografska vprašanja“, v nadaljevanju „skupina“.
   Člen 2
   Naloga
   Naloga skupine je svetovati Komisiji v procesu spremljanja demografskih sprememb in izvajanja političnih smernic, opredeljenih v Sporočilu Komisije z dne 12. oktobra 2006 o demografski prihodnosti Evrope (COM(2006) 571).
   Konkretneje bo skupina:

               —

               Komisiji pomagala sprejeti sklepe na podlagi rezultatov raziskav, opredeliti ključne podatke za demografska poročila ter spodbuditi izmenjavo dobrih praks, ki se bo odvijala v okviru demografskega foruma; upoštevala rezultate številnih ukrepov in raziskav, ki jih izvajajo evropske institucije o teh vprašanjih,

               —

               državam članicam omogočila, da izrazijo svoja stališča o širših odgovorih na demografski izziv in posebne pobude, ki izhajajo iz sporočila o demografski prihodnosti Evrope z dne 12. oktobra 2006 in njegovih nadaljnjih ukrepov, zlasti na področjih, ki jih še ne docela pokrivajo obstoječi posvetovalni odbori in skupine,

               —

               Komisiji pomagala pri pripravi prihodnjih poročil o demografiji ter oceni stanja pripravljenosti EU na demografske spremembe (ocena stanja mora biti vključena v letno poročilo o napredku izvajanja lizbonske strategije),

               —

               omogočila izmenjavo izkušenj in dobrih praks v zvezi z družinskimi politikami ter podprla prizadevanja za izboljšanje kakovosti življenja oseb, ki imajo družinske obveznosti,

               —

               skušala pridobiti ustne in pisne prispevke socialnih partnerjev in organizacij civilne družbe.

         Predsednik skupine lahko Komisijo opozori, kdaj se je s skupino primerno posvetovati o določenem vprašanju.
   Člen 3
   Sestava – imenovanje
   1.   Skupino sestavljajo vladni strokovnjaki in neodvisni strokovnjaki.
   Vsaka država članica imenuje vladnega strokovnjaka, da jo zastopa.
   Komisija poimensko imenuje neodvisne strokovnjake izmed strokovnjakov s strokovnim znanjem s področij iz člena 2, ki morajo Komisiji svetovati neodvisno od zunanjih navodil.
   4.   Uporabljajo se naslednje določbe:

               —

               člani opravljajo svoje funkcije do zamenjave ali izteka njihovega mandata,

               —

               člane, ki ne morejo več učinkovito prispevati k delu skupine, ki dajo odpoved ali ki ne izpolnjujejo pogojev iz prve ali druge alinee tega člena ali člena 287 Pogodbe o ustanovitvi Evropske skupnosti, se lahko nadomesti za preostali čas njihovega mandata,

               —

               imena poimensko imenovanih članov se objavijo na spletni strani Generalnega direktorata za zaposlovanje, socialne zadeve in enake možnosti in v Seriji C Uradnega lista Evropske unije. Imena članov se zbirajo, vodijo in objavijo v skladu z določbami Uredbe (ES) št. 45/2001 Evropskega parlamenta in Sveta (1) o varstvu posameznikov pri obdelavi osebnih podatkov.

         Člen 4
   Delovanje
   1.   Komisija imenuje predsednika skupine.
   2.   Predstavnik Komisije lahko zaprosi strokovnjake ali opazovalce s posebnim strokovnim znanjem o temi dnevnega reda, da sodelujejo pri delu skupine ali podskupin, kadar je primerno in/ali potrebno.
   3.   Informacije, dobljene s sodelovanjem v delu skupine, se ne smejo razkriti, če se po mnenju Komisije nanašajo na zaupne zadeve.
   4.   Skupina se običajno sestaja v krajih, kjer ima Komisija ali njene službe sedež, v skladu s postopki in časovnim razporedom, ki jih določi Komisija. Lahko je pozvana, da se sestane v drugih krajih, zlasti na predlog države članice, ki želi sprejeti skupino v povezavi z dogodkom, ki je za skupino posebej pomemben. Komisija zagotovi tajniške storitve. Drugi zainteresirani uradniki Komisije se lahko udeležijo teh sestankov.
   5.   Skupina sprejme svoj poslovnik na podlagi standardnega poslovnika, ki ga je sprejela Komisija.
   6.   Službe Komisije lahko na internetu v izvirnem jeziku zadevnega dokumenta objavijo kakršen koli povzetek, sklepno ugotovitev, delno sklepno ugotovitev ali delovni dokument skupine.
   Člen 5
   Stroški sestankov
   Komisija v zvezi z dejavnostmi skupine povrne potne stroške članov, strokovnjakov in opazovalcev v skladu z veljavnimi določbami Komisije. Delo vladnih strokovnjakov v strokovni skupini ni plačano.
   Stroški sestankov se povrnejo v mejah razpoložljivih sredstev, dodeljenih zadevnim službam v okviru letnega postopka razporeditve sredstev.
   Člen 6
   Začetek veljavnosti
   Ta sklep začne veljati na dan objave v Uradnem listu Evropske unije.

      V Bruslju, 8. junija 2007

            Za Komisijo

         Vladimír ŠPIDLA

            Član Komisije

      (1)  UL L 8, 12.1.2001, str. 1.


title: Sklep (EU) 2017/1599 Evropskega parlamenta in Sveta z dne 13. septembra 2017 o uporabi Solidarnostnega sklada Evropske unije za pomoč Italiji

text:
               23.9.2017

               SL

               Uradni list Evropske unije

               L 245/3

         SKLEP (EU) 2017/1599 EVROPSKEGA PARLAMENTA IN SVETA
   z dne 13. septembra 2017
   o uporabi Solidarnostnega sklada Evropske unije za pomoč Italiji
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (1) in zlasti člena 4(3) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2), in zlasti točke 11 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Namen Solidarnostnega sklada Evropske unije (v nadaljnjem besedilu: sklad) je omogočiti Uniji, da se hitro, učinkovito in prožno odziva na izredne razmere in tako izkaže solidarnost s prebivalstvom območij, ki so jih prizadele naravne nesreče.

               (2)

               Sredstva sklada ne presegajo najvišjega letnega zneska 500 000 000 EUR (v cenah iz leta 2011), kot je določeno v členu 10(1) Uredbe Sveta (EU, Euratom) št. 1311/2013 (3). Celotna dodelitev za leto 2016 je ostala neporabljena in se je prenesla v naslednje leto v skladu s členom 10(1) Uredbe (EU, Euratom) št. 1311/2013 ter je bila delno uporabljena aprila 2017. Dodelitev za leto 2017 še ni bila uporabljena.

               (3)

               Italija je 16. novembra 2016 predložila vlogo za uporabo sredstev sklada zaradi potresa, ki je 24. avgusta 2016 prizadel dežele Abruci, Lacij, Marke in Umbrija. Pozneje je na že prizadetih območjih prišlo do novih potresov, zaradi česar se je stopnja že prijavljene škode znatno povečala. Italija je nato 15. februarja 2017 predložila končno vlogo s popravljeno oceno, v katero je vključila vso škodo, ki je nastala med 24. avgustom 2016 in 18. januarjem 2017.

               (4)

               Vloga Italije izpolnjuje pogoje za izplačilo finančnega prispevka iz sklada, kot je določeno v členu 4 Uredbe (ES) št. 2012/2002.

               (5)

               Zato je treba uporabiti sklad za zagotovitev finančnega prispevka za Italijo.

               (6)

               Ker znesek, ki se lahko uporabi za leto 2017, ne zadostuje za kritje celotnega prispevka, bi bilo treba razliko izjemoma financirati z letnim zneskom, ki je na voljo za leto 2018, kot določa člen 10(2) Uredbe (EU, Euratom) št. 1311/2013.

               (7)

               Da bi sredstva iz sklada lahko čim prej uporabili, bi bilo treba ta sklep uporabljati od datuma sprejetja –

         SPREJELA NASLEDNJI SKLEP:
   Člen 1
   V okviru splošnega proračuna Unije za proračunsko leto 2017 se Solidarnostni sklad Evropske unije uporabi za zagotovitev zneska v višini 1 196 797 579 EUR Italiji, in sicer v odobritvah za prevzem obveznosti in odobritvah plačil.
   Člen 2
   Ta sklep začne veljati na dan objave v Uradnem listu Evropske unije.
   Uporablja se od z dne 13. septembra 2017.

      V Strasbourgu, 13. septembra 2017.

            Za Evropski parlament

            Predsednik

         A. TAJANI

            Za Svet

            Predsednik

         M. MAASIKAS

      (1)  UL L 311, 14.11.2002, str. 3.

      (2)  UL C 373, 20.12.2013, str. 1.

      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).


               16.12.2015

               SL

               Uradni list Evropske unije

               C 419/211

         P7_TA(2012)0432
   Imenovanje novega komisarja
   Sklep Evropskega parlamenta z dne 21. novembra 2012 o potrditvi imenovanja Tonia Borga za člana Komisije
   (2015/C 419/41)

      Evropski parlament,

               —

               ob upoštevanju člena 246(2) Pogodbe o delovanju Evropske unije in člena 106a Pogodbe o ustanovitvi Evropske skupnosti za atomsko energijo,

               —

               ob upoštevanju točke 6 Okvirnega sporazuma o odnosih med Evropskim parlamentom in Evropsko komisijo (1),

               —

               ob upoštevanju odstopa Johna Dallija z mesta člana Komisije dne 16. oktobra 2012,

               —

               ob upoštevanju osnutka sklepa Sveta z dne 25. oktobra 2012, s katerim se je Svet posvetoval s Parlamentom o odločitvi, ki bo sprejeta v skupnem soglasju s predsednikom Komisije, o imenovanju novega člana Komisije,

               —

               ob upoštevanju zaslišanja Tonia Borga 13. novembra 2012, ki ga je vodil Odbor za okolje, javno zdravje in varnost hrane, v povezavi z Odborom za notranji trg in varstvo potrošnikov ter Odborom za kmetijstvo in razvoj podeželja, in izjave o oceni, ki je bila pripravljena po zaslišanju,

               —

               ob upoštevanju člena 106 in priloge XVII Poslovnika,

               1.

               potrjuje imenovanje Tonia Borga kot člana Komisije za preostanek njenega mandata do 31. oktobra 2014,

               2.

               naroči svojemu predsedniku, naj to resolucijo posreduje Svetu, Komisiji ter vladam držav članic.

      (1)  UL L 304, 20.11.2010, str. 47.


title: 2012/525/EU: Sklep Sveta z dne 24. septembra 2012 o imenovanju nemškega člana in nemškega nadomestnega člana Odbora regij

text:
               28.9.2012

               SL

               Uradni list Evropske unije

               L 263/42

         SKLEP SVETA
   z dne 24. septembra 2012
   o imenovanju nemškega člana in nemškega nadomestnega člana Odbora regij
   (2012/525/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi izteka mandata Petra MÜLLERJA se je sprostilo mesto člana Odbora regij.

               (3)

               Zaradi izteka mandata Stephana TOSCANIJA se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujeta:

               (a)

               za članico:

                           —

                           Helma KUHN-THEIS, Bevollmächtigte für Europaangelegenheiten

                     ter

               (b)

               za nadomestno članico:

                           —

                           Isolde RIES, Vizepräsidentin des Landtages des Saarlandes.

         Člen 2
   Ta sklep začne veljati na dan sprejetja.

      V Bruslju, 24. septembra 2012

            Za Svet

            Predsednik

         A. D. MAVROYIANNIS

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2010/444/CFSP: Sklep Sveta 2010/444/SZVP z dne 11. avgusta 2010 o podaljšanju mandata posebnega predstavnika Evropske unije v Nekdanji jugoslovanski republiki Makedoniji (FYROM)

text:
               12.8.2010

               SL

               Uradni list Evropske unije

               L 211/32

         SKLEP SVETA 2010/444/SZVP
   z dne 11. avgusta 2010
   o podaljšanju mandata posebnega predstavnika Evropske unije v Nekdanji jugoslovanski republiki Makedoniji (FYROM)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28, 31(2) in 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 17. oktobra 2005 sprejel Skupni ukrep 2005/724/SZVP (1), s katerim je bil g. Erwan FOUÉRÉ imenovan za posebnega predstavnika Evropske unije (PPEU) v Nekdanji jugoslovanski republiki Makedoniji (FYROM).

               (2)

               Svet je 16. marca 2010 sprejel Sklep 2010/156/SZVP (2), s katerim je bil podaljšan mandat PPEU do 31. avgusta 2010.

               (3)

               Mandat PPEU bi bilo treba podaljšati do 28. februarja 2011 ali dokler Svet na predlog visokega predstavnika Unije za zunanje zadeve in varnostno politiko (VP) ne odloči, da so v Evropski službi za zunanje delovanje vzpostavljene primerne funkcije, ki ustrezajo funkcijam iz Sklepa 2010/156/SZVP, ter mandat prekine –

         SPREJEL NASLEDNJI SKLEP:
   Člen 1
   Sklep 2010/156/SZVP se spremeni, kakor sledi:

               1.

               člen 1 se nadomesti z naslednjim:
               „Člen 1
               Posebni predstavnik Evropske unije
               Mandat PPEU v Nekdanji jugoslovanski republiki Makedoniji g. Erwana FOUÉRÉJA se podaljša do 28. februarja 2011 ali dokler Svet na predlog VP ne odloči, da so v Evropski službi za zunanje delovanje vzpostavljene primerne funkcije, ki ustrezajo funkcijam iz tega sklepa, ter mandat prekine.“;

               2.

               člen 5 se nadomesti z naslednjim:
               „Člen 5
               Financiranje
               1.   Referenčni finančni znesek za kritje odhodkov, povezanih z nalogami PPEU, za obdobje od 1. aprila 2010 do 31. avgusta 2010 znaša 340 000 EUR.
               2.   Referenčni finančni znesek za kritje odhodkov, povezanih z nalogami PPEU, za obdobje od 1. septembra 2010 do 28. februarja 2011 znaša 310 000 EUR.
               3.   Odhodki se upravljajo v skladu s postopki in pravili, ki se uporabljajo za splošni proračun Unije.
               4.   Upravljanje odhodkov je urejeno s pogodbo med PPEU in Komisijo. Glede vseh odhodkov PPEU odgovarja Komisiji.“.

         Člen 2
   Začetek veljavnosti
   Ta sklep začne veljati na dan sprejetja.

      V Bruslju, 11. avgusta 2010

            Za Svet

            Predsednik

         S. VANACKERE

      (1)  UL L 272, 18.10.2005, str. 26.

      (2)  UL L 67, 17.3.2010, str. 6.


title: Sklep Sveta z dne 25. februarja 1964 o uporabi nekaterih določb Pogodbe glede pravice do ustanavljanja in plačil za francoske čezmorske departmaje

text:
Pomembno pravno obvestilo

|

31964D0350

Uradni list 093 , 11/06/1964 str. 1484 - 1484 danska posebna izdaja: serija I poglavje 1963-1964 str. 0135  angleška posebna izdaja: serija I poglavje 1963-1964 str. 0144  grška posebna izdaja: poglavje 06 zvezek 3 str. 0003  španska posebna izdaja: poglavje 06 zvezek 1 str. 0042  portugalska posebna izdaja poglavje 06 zvezek 1 str. 0042

		Sklep Svetaz dne 25. februarja 1964o uporabi nekaterih določb Pogodbe glede pravice do ustanavljanja in plačil za francoske čezmorske departmaje(64/350/EGS)SVET EVROPSKE GOSPODARSKE SKUPNOSTI JEob upoštevanju Pogodbe o ustanovitvi Evropske gospodarske skupnosti ter zlasti člena 227(2) Pogodbe,ob upoštevanju predloga Komisije,ker mora po drugem pododstavku člena 227(2) Svet določiti pogoje, pod katerimi se določbe, ki niso navedene v prvem pododstavku člena 227(2), zlasti tiste iz členov 52 do 58 in 106 Pogodbe, uporabljajo za francoske čezmorske departmaje;ker gospodarski pogoji teh departmajev in potrebe za njihov gospodarski in socialni razvoj ustrezajo uporabi členov 52 do 58 in nekaterih določb člena 106 Pogodbe,SKLENIL:Člen 1Členi 52 do 58 Pogodbe se za francoske čezmorske departmaje uporabljajo v skladu s pogoji tega sklepa.Ob sprejetju direktiv o izvajanju splošnega programa za odpravo omejitev glede svobode ustanavljanja lahko Svet izjemoma in v potrebnem obsegu izda posebne direktive, ki se nanašajo na ustanavljanje s strani oseb, družb ali podjetij v francoskih čezmorskih departmajih.Člen 2Brez poseganja v izvajanje ukrepov, sprejetih v skladu s Pogodbo in Konvencijo o izvajanju z dne 25. marca 1957, in ukrepov, ki naj bi bili sprejeti v skladu s členom 1, se pravico do ustanavljanja v francoskih čezmorskih departmajih postopno razširi na družbe ali podjetja in državljane držav članic, poleg Francije, da bi lahko na ta način ukinili vsako razlikovanje najkasneje tri leta po začetku uporabe tega sklepa.Svet s kvalificirano večino na predlog Komisije izda potrebne direktive za izvajanje omenjene postopne razširitve.Vendar pa lahko državljani in družbe ali podjetja države članice glede na določeno dejavnost koristijo ugodnosti iz določb prvega odstavka v francoskem čezmorskem depratmaju le v obsegu, ki ga država članica, katere državljani so, glede ugodnosti za enako dejavnost odobri francoskim državljanom in družbam ali podjetjem.Člen 3Določbe člena 106 Pogodbe se uporabljajo za francoske čezmorske departmaje, v kolikor zanje ne velja Sklep Sveta z dne 11. maja 1960 o uporabi določb Pogodbe o pretoku kapitala glede Alžirije in francoskih čezmorskih departmajev.Člen 4Ta sklep začnejo države članice uporabljati z istim datumom kot Sklep Sveta o pridružitvi čezmorskih držav in ozemelj Evropski gospodarski skupnosti.Ta datum se objavi v Uradnem listu Evropskih skupnosti.V Bruslju, 25. februarja 1964Za SvetPredsednikH. Fayat--------------------------------------------------


Pomembno pravno obvestilo

|

52007DP0173

Sklep Evropskega parlamenta z dne 10. maja 2007 o spremembah Poslovnika Evropskega parlamenta za prilagoditev notranjih postopkov zahtevam po poenostavitvi zakonodaje Skupnosti (2005/2238(REG))

Uradni list 076 E , 27/03/2008 str. 0089 - 0091

		P6_TA(2007)0173Poenostavitev PoslovnikaSklep Evropskega parlamenta z dne 10. maja 2007 o spremembah Poslovnika Evropskega parlamenta za prilagoditev notranjih postopkov zahtevam po poenostavitvi zakonodaje Skupnosti (2005/2238(REG))Evropski parlament,- ob upoštevanju predloga spremembe k Poslovniku (B6-0582/2005),- ob upoštevanju sporočila Komisije Evropskemu parlamentu, Svetu, Evropskemu ekonomsko-socialnemu odboru in Odboru regij z naslovom "Izvajanje Lizbonskega programa Skupnosti: Strategija za poenostavitev zakonodajnega okolja (KOM(2005)0535)",- ob upoštevanju sklepov Evropskega sveta z dne 15. in 16. junija 2006, zlasti točke 41,- ob upoštevanju svoje resolucije z dne 16. maja 2006 o strategiji poenostavitve zakonodajnega okolja [1],- ob upoštevanju svoje resolucije z dne 16. maja 2006 o izidu pregleda zakonodajnih predlogov, ki čakajo na obravnavo zakonodajalca [2],- ob upoštevanju sporočila Komisije Svetu, Evropskemu parlamentu, Evropskemu ekonomsko-socialnemu odboru in Odboru regij z naslovom "Strateški pregled boljše pravne ureditve v Evropski uniji" (KOM(2006)0689),- ob upoštevanju členov 201 in 202 svojega Poslovnika,- ob upoštevanju poročila Odbora za ustavne zadeve in mnenja Odbora za pravne zadeve (A6-0143/2007),A. ker se je Parlament v navedeni resoluciji z dne 16. maja 2006 o strategiji poenostavitve zakonodajnega okolja (točka 21) zavzel, "da bo razmislil o izboljšanju svojih postopkov in notranjih zakonodajnih tehnik, da bi s tem pospešil proces poenostavitve, vendar ob spoštovanju postopkov, ki jih predvideva primarno pravo, predvsem Pogodba o ES",B. ker so tehnike kodifikacije in ponovnega sprejetja eno najpomembnejših orodij za poenostavitev zakonodaje Skupnosti, ki je del nove Lizbonske strategije za rast in zaposlovanje v Evropi,C. ker Poslovnik vsebuje določbo o kodifikaciji, ki bi jo bilo treba pregledati, vendar ne vsebuje določbe o ponovnem sprejetju,D. ker Parlament želi s pregledom in pojasnitvijo svojih postopkov resno prispevati k prizadevanjem za poenostavitev in spodbuditi Komisijo, da v ta namen pripravi več predlogov,E. ker je zaželeno, da Svet sprejme podobne ukrepe,1. se odloči spremeniti svoj Poslovnik, kakor sledi;2. opozarja, da bodo spremembe začele veljati prvi dan naslednjega delnega zasedanja;3. naroči svojemu predsedniku, naj ta sklep posreduje v vednost Svetu in Komisiji.IZVIRNO BESEDILO | SPREMEMBE |Sprememba 1Člen 801. Kadar Komisija Parlamentu predloži predlog uradne kodifikacije zakonodaje Skupnosti, se predlog pošlje odboru, pristojnemu za pravne zadeve. Če se ugotovi, da predlog ne vsebuje vsebinskih sprememb obstoječe zakonodaje Skupnosti, se uporablja postopek iz člena 43. | 1. Kadar Komisija Parlamentu predloži predlog kodifikacije zakonodaje Skupnosti, se predlog pošlje odboru, pristojnemu za pravne zadeve. Ta na podlagi načinov, dogovorjenih na medinstitucionalni ravni [3], ugotovi, ali se omejuje zgolj na kodifikacijo brez vsebinskih sprememb. |2. Predsednik pristojnega odbora ali poročevalec, ki ga ta odbor imenuje, lahko sodeluje pri pregledu in reviziji predloga kodifikacije. Po potrebi lahko pristojni odbor da svoje mnenje vnaprej. | 2. Odbor, ki je bil pristojen za akte za kodifikacijo, se lahko na lastno zahtevo ali na zahtevo odbora, pristojnega za pravne zadeve, zaprosi za mnenje glede primernosti kodifikacije. |3. Ne glede na določbe člena 43(3) se poenostavljeni postopek ne more uporabljati v zvezi s predlogom uradne kodifikacije, kadar temu postopku nasprotuje večina članov odbora, pristojnega za pravne zadeve, ali pristojnega odbora. | 3. Predlogi sprememb besedila predloga niso dopustni. Vendar lahko predsednik odbora, pristojnega za pravne zadeve, na zahtevo poročevalca predloži odboru v odobritev predloge sprememb, ki vsebujejo tehnične prilagoditve, pod pogojem, da so te potrebne za zagotavljanje skladnosti predloga s pravili kodifikacije in da ne vsebujejo vsebinskih sprememb predloga. || 4. Če odbor, pristojen za pravne zadeve, ugotovi, da predlog ne vsebuje vsebinskih sprememb, ga predloži Parlamentu v odobritev. Če ugotovi, da predlog vsebuje vsebinsko spremembo zakonodaje Skupnosti, predlaga Parlamentu zavrnitev predloga. V obeh primerih Parlament sprejme sklep z enim samim glasovanjem brez predlogov sprememb in razprave. |Sprememba 2Člen 80 a (novo)| Člen 80 a Ponovno sprejetje pravnih aktov 1. Kadar Komisija predloži Parlamentu predlog ponovnega sprejetja zakonodaje Skupnosti, se predlog posreduje odboru, pristojnemu za pravne zadeve in pristojnemu odboru. 2. Odbor, pristojen za pravne zadeve na podlagi načinov, dogovorjenih na medinstitucionalni ravni [4], pregleda predlog, da ugotovi, ali ta ne vsebuje vsebinskih sprememb, razen tistih, ki so v predlogu opredeljene kot take. V okviru tega pregleda predlogi sprememb besedila predloga niso dopustni. Vendar se drugi pododstavek člena 80(3) uporablja glede na določbe, ki pri predlogu ponovnega sprejetja pravnih aktov ostajajo nespremenjene. 3. Če odbor, pristojen za pravne zadeve, meni, da predlog ne vsebuje vsebinskih sprememb, razen tistih, ki so bile opredeljene kot take, o tem obvesti pristojni odbor. V tem primeru so, poleg pogojev iz členov 150 in 151, v pristojnem odboru dopustni predlogi sprememb le, če zadevajo tiste dele predloga, ki vsebujejo spremembe. Vendar lahko predloge sprememb za dele, ki ostajajo nepremenjeni, izjemoma sprejme posamično predsednik tega odbora, če meni, da to zahtevata nujna skladnost besedila ali povezanost z drugimi dopustnimi predlogi sprememb. Razloga morata biti navedena v pisni obrazložitvi predlogov sprememb. 4. Če odbor, pristojen za pravne zadeve meni, da predlog vsebuje vsebinske spremembe, razen tistih, ki so bile opredeljene kot take, predlaga Parlamentu zavrnitev predloga in o tem obvesti pristojni odbor. V tem primeru predsednik Komisijo pozove, naj predlog umakne. Če Komisija to stori, predsednik ugotovi, da je postopek brezpredmeten, in s tem seznani Svet. Če Komisija svojega predloga ne umakne, Parlament zadevo vrne pristojnemu odboru, ki jo pregleda po običajnem postopku. |[1] UL C 297 E, 7.12.2006, str. 136.[2] UL C 297 E, 7.12.2006, str. 140.[3] Medinstitucionalni sporazum z dne 20. decembra 1994, Pospešeni način dela za uradno kodifikacijo zakonodajnih besedil, točka 4,UL C 102, 4.4 1996, str. 2.[4] Medinstitucionalni sporazum z dne 28. novembra 2001 o bolj sistematičnem ponovnem sprejemu pravnih aktov, točka 9, UL C 77, 28.3.2002, str. 1.--------------------------------------------------


               5.2.2016

               SL

               Uradni list Evropske unije

               C 45/99

         P7_TA(2013)0108
   Zahteva za odvzem poslanske imunitete Ewaldu Stadlerju
   Sklep Evropskega parlamenta z dne 16. aprila 2013 o zahtevi za odvzem imunitete Ewaldu Stadlerju (2012/2239(IMM))
   (2016/C 045/18)

      Evropski parlament,

               —

               ob upoštevanju zahteve za odvzem imunitete Ewaldu Stadlerju, ki jo je dne 9. julija 2012 posredovalo državno tožilstvo na Dunaju v zvezi s postopkom preiskave in ki je bila razglašena na plenarnem zasedanju 10. septembra 2012,

               —

               po zagovoru Ewalda Stadlerja 20. februarja 2013 v skladu s členom 7(3) Poslovnika,

               —

               ob upoštevanju člena 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju člena 57 avstrijskega zveznega ustavnega zakona (Bundesverfassungsgesetz),

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010 in 6. septembra 2011 (1),

               —

               ob upoštevanju člena 6(2) in člena 7 Poslovnika,

               —

               ob upoštevanju poročila Odbora za pravne zadeve (A7-0120/2013),

               A.

               ker dunajsko državno tožilstvo zahteva odvzem imunitete Ewaldu Stadlerju, poslancu Evropskega parlamenta, da bi se avstrijskim oblastem omogočila izvedba potrebnih postopkov preiskave in uvedba sodnega postopka proti Ewaldu Stadlerju;

               B.

               ker se odvzem imunitete Ewaldu Stadlerju nanaša na domnevne kršitve v zvezi s poskusom hude prisile iz členov 15, 105(1) in 106(1)(1) avstrijskega kazenskega zakonika ter na kršitev v zvezi s krivim pričanjem iz člena 288(1) kazenskega zakonika;

               C.

               ker v skladu s členom 9 Protokola o privilegijih in imunitetah Evropske unije poslanci Evropskega parlamenta uživajo na ozemlju svoje države imunitete, priznane poslancem parlamenta te države;

               D.

               ker se sme v skladu s členom 57(2) avstrijskega zveznega ustavnega zakona poslancu državnega zbora (Nationalrat) odvzeti prostost zaradi kaznivega dejanja zgolj s soglasjem državnega zbora – razen če je zaloten pri kaznivem dejanju – in ker je tudi za hišne preiskave poslancev državnega zbora potrebno soglasje državnega zbora; ker v skladu s členom 57(3) avstrijskega zveznega ustavnega zakona proti poslancem državnega zbora ni dovoljeno uvesti uradnega postopka zaradi kaznivega dejanja brez soglasja državnega zbora, razen če to kaznivo dejanje očitno ni povezano s politično dejavnostjo poslanca, in pod pogojem, da pristojni organ v skladu s to določbo zaprosi za sklep državnega zbora o obstoju take povezave, če tako zahteva obravnavani poslanec ali tretjina članov ustreznega stalnega odbora;

               E.

               ker je treba Ewaldu Stadlerju odvzeti imuniteto, da se bodo lahko preiskave proti njemu nadaljevale;

               F.

               ker je Ewald Stadler od 7. decembra 2011 poslanec Evropskega parlamenta;

               G.

               ker dunajsko državno tožilstvo od marca 2010 vodi preiskave proti Ewaldu Stadlerju;

               H.

               ker člen 9 Protokola o privilegijih in imunitetah Evropske unije in člen 57(2) avstrijskega zveznega ustavnega zakona (Bundesverfassungsgesetz) ne preprečujeta odvzema imunitete Ewaldu Stadlerju;

               I.

               ker je zato priporočljivo, da se v tem primeru poslanska imuniteta odvzame;

               1.

               sklene odvzeti imuniteto Ewaldu Stadlerju;

               2.

               naroči svojemu predsedniku, naj ta sklep in poročilo pristojnega odbora nemudoma posreduje pristojnim organom Republike Avstrije in Ewaldu Stadlerju.

      (1)  Sodba z dne 12. maja 1964 v zadevi Wagner proti Fohrmann in Krier (101/63, Recueil, str. 387); sodba z dne 10. julija 1986 v zadevi Wybot proti Faure in drugi (149/85, Recueil, str. 2391); sodba z dne 15. oktobra 2008 v zadevi Mote proti Parlamentu (T-345/05, ZOdl., str. II-2849); sodba z dne 21. oktobra 2008 v združenih zadevah Marra proti De Gregorio in Clemente (C-200/07 in C-201/07, ZOdl., str. I-7929); sodba z dne 19. marca 2010 v zadevi Gollnisch proti Parlamentu (T-42/06, ZOdl., str. II-1135); sodba z dne 6. septembra 2011 v zadevi Patriciello (C-163/10, ZOdl., str. I-7565).


title: 2006/845/ES: Sklep Evropskega parlamenta z dne 27. aprila 2006 o zaključnem računu Evropske agencije za varnost v letalstvu za proračunsko leto 2004

text:
               6.12.2006

               SL

               Uradni list Evropske unije

               L 340/129

         SKLEP EVROPSKEGA PARLAMENTA
   z dne 27. aprila 2006
   o zaključnem računu Evropske agencije za varnost v letalstvu za proračunsko leto 2004
   (2006/845/ES)
   EVROPSKI PARLAMENT,

               —

               ob upoštevanju letnega zaključnega računa Evropske agencije za varnost v letalstvu za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2004 z odgovori Agencije (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe (ES) št. 1592/2002 Evropskega parlamenta in Sveta z dne 15. julija 2002 o skupnih predpisih na področju civilnega letalstva in ustanovitvi Evropske agencije za varnost v letalstvu (4) in zlasti člena 49 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor ter mnenja Odbora za promet in turizem (A6-0104/2006),

               1.

               upošteva naslednje podatke iz računovodskih izkazov Evropske agencije za varnost v letalstvu za proračunski leti 2004 in 2003; izkaz prihodkov in odhodkov za proračunski leti 2004 in 2003
               Izkaz prihodkov in odhodkov za proračunski leti 2004 in 2003 (6)

                           (v 1000 EUR)

                           2004

                           2003

                           Prihodki iz poslovanja

                           Subvencije Skupnosti

                           7 777

                           3 725

                           Druge subvencije

                           248

                           0

                           Vračilo odhodkov

                           3

                           0

                           Drugi prihodki

                           350

                           0

                              Skupaj (a)

                              8 378

                              3 725

                           Odhodki iz poslovanja

                           Zaposleni

                           5 556

                           662

                           Zgradbe in s tem povezani odhodki

                           689

                           92

                           Drugi upravni odhodki

                           743

                           82

                           Sredstva za rezervacije

                           89

                           1

                           Stroški iz poslovanja

                           2 081

                           261

                              Skupaj (b)

                              9 158

                              1 098

                              Izid poslovanja (c = a - b)

                              - 780

                              2 627

                           Finančni prihodki (d)

                           0

                           0

                           Finančni stroški (e)

                           2

                           0

                              Finančni rezultat (f = d - e)

                              - 2

                              0

                              Rezultat proračunskega leta (g = c + f)

                              - 782

                              2 627

               2.

               potrdi zaključni račun Evropske agencije za varnost v letalstvu za proračunsko leto 2004;

               3.

               naroči svojemu predsedniku, naj ta sklep posreduje izvršnemu direktorju Evropske agencije za varnost v letalstvu, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL C 269, 28.10.2005, str. 5.

      (2)  UL C 332, 28.12.2005, str. 1.

      (3)  UL L 248, 16.9.2002, str. 1.

      (4)  UL L 240, 7.9.2002, str. 1. Uredba, kakor je bila nazadnje spremenjena z Uredbo Komisije (ES) št. 1701/2003 (UL L 243, 27.9.2003, str. 5).

      (5)  UL L 357, 31.12.2002, str. 72. Uredba, kakor je bila spremenjena z Uredbo (ES, Euratom) št. 1261/2005 (UL L 201, 2.8.2005, str. 3).

      (6)  Podatki za proračunsko leto 2003 so bili po prehodu na računovodstvo na podlagi nastanka poslovnega dogodka ponovno obdelani, tako da so primerljivi.
    ---documentbreak---

               6.12.2006

               SL

               Uradni list Evropske unije

               L 340/131

         RESOLUCIJA EVROPSKEGA PARLAMENTA
   s pripombami, ki so sestavni del sklepa o razrešnici glede izvrševanja proračuna Evropske agencije za varnost v letalstvu za proračunsko leto 2004
   EVROPSKI PARLAMENT,

               —

               ob upoštevanju letnega zaključnega računa Evropske agencije za varnost v letalstvu za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2004 z odgovori Agencije (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe (ES) št. 1592/2002 Evropskega parlamenta in Sveta z dne 15. julija 2002 o skupnih predpisih na področju civilnega letalstva in ustanovitvi Evropske agencije za varnost v letalstvu (4) in zlasti člena 49 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor ter mnenja Odbora za promet in turizem (A6-0104/2006),

               A.

               ker je Računsko sodišče navedlo, da je pridobilo razumno zagotovilo, da so bili letni računovodski izkazi za proračunsko leto, ki se je zaključilo 31. decembra 2004, zanesljivi in da so z njimi povezane transakcije kot celota zakonite in pravilne,

               B.

               ker je Računsko sodišče navedlo, da je pridobilo razumna zagotovila od vseh agencij, razen izrecnih pridržkov, ki jih je izreklo za proračunsko leto 2004 v zvezi z Evropsko agencijo za obnovo, Evropskim centrom za razvoj poklicnega usposabljanja, Evropsko fundacijo za usposabljanje, Evropskim centrom za spremljanje rasizma in ksenofobije ter Evropsko agencijo za varnost hrane,

               1.

               opozarja, da Parlament na podlagi člena 185 Finančne uredbe podeli razrešnico glede izvrševanja proračunov organov, ki jih ustanovijo Skupnosti in so pravne osebe, ki dejansko prejemajo donacije v breme proračuna; opozarja, da se vsi ti organi ne financirajo v celoti ali delno z donacijami v breme proračuna; poudarja, da odločitev o razrešnici zato vključuje proračunska in neproračunska sredstva teh organov; meni, da je nesprejemljivo, da so nekateri organi, ki jih je ustanovila Unija, odgovorni za porabo dohodka iz drugih virov, ne iz proračuna, medtem ko drugi organi, ki ne prejemajo subvencij iz proračuna, za to niso odgovorni; potrjuje načelo, da morajo vse agencije Skupnosti, naj prejemajo subvencije ali ne, pridobiti razrešnico Parlamenta, tudi če drug organ, pristojen za podelitev razrešnice, ukrepa na podlagi svojega ustanovnega besedila; ugotavlja, da je treba pregledati vsa besedila, ki niso v skladu s tem načelom;

               2.

               meni, da je tabela 1 iz poročila Računskega sodišča, uvedena med izvajanjem razrešnice v letu 2003, ki povzema pooblastila in odgovornosti, upravljanje, sredstva, dejavnosti in storitve Agencije, zelo pomembna; ugotavlja, da je podatke iz tabele 1 zagotovila Agencija; zahteva, da Računsko sodišče preveri vsebino tabele 1;

               3.

               vztraja, da si morajo agencije prizadevati ne le za ustrezno, temveč tudi za učinkovito porabo denarja; poziva Računsko sodišče, da razmisli o možnosti razširitve svojih posebnih letnih poročil o agencijah, tako da bi vključevala pregled delovanja in doseganja ciljev; v tem smislu in v skladu s svojimi resolucijami o razrešnicah za leto 2003 vztraja, da je treba upoštevati naslednje vidike, in sicer da se različne agencije, če je mogoče, izogibajo podvajanju ter da se podrobno opredelijo ukrepi za izboljšanje uporabe načela preglednosti sporočanja javnosti in ukrepi Skupnosti za podpiranje enakosti med spoloma na vseh ravneh zaposlovanja, usposabljanja in delitve odgovornosti;

               4.

               ugotavlja, da agencije Skupnosti nimajo vedno dobrega ugleda in da si številne od njih takšne negativne podobe ne zaslužijo; poudarja, da bi bilo treba državljane EU o tem obvestiti na primeren način ter po potrebi upravičiti obstoj teh agencij in njihove rezultate; zahteva, da Komisija v ta namen sprejme ukrepe, ki se ji zdijo potrebni;

               5.

               ugotavlja, da je širitev Evropske unije leta 2004 pomembno vplivala na strukture in načine delovanja agencij Skupnosti; več agencij je v poročilih o dejavnostih opozorilo zlasti na povečanje števila uradnikov; poziva Komisijo, da analizira dejansko nastale ali domnevne težave in priporoča nujno prilagoditev predpisov;

               6.

               ugotavlja, da se je Komisija obvezala uskladiti predstavitve poročil o dejavnosti svojih generalnih direktoratov; želi, da se podobno stori za poročila o dejavnosti agencij Skupnosti, ki se glede na vsebino zelo razlikujejo; poziva Komisijo, naj opozori agencije Skupnosti na to, katere informacije in kazalnike dejavnosti morajo zagotavljati;

               7.

               pozdravlja mnenje Računskega sodišča, da so računovodski izkazi Agencije za leto 2004 zanesljivi in da so z njimi povezane transakcije v celoti gledano zakonite in pravilne;

               8.

               upošteva opombo Računskega sodišča, da prvotni proračun Agencije in njegove spremembe, kakor so bile objavljene v Uradnem listu, niso razčlenjeni po členih in postavkah, kot je določeno v členu 22 Uredbe (ES, Euratom) št. 2343/2002; opozarja Agencijo na načelo specifikacije in od nje zahteva, da to načelo spoštuje, da se omogoči jasno in pregledno izvrševanje proračunov, ki so jih določili proračunski organi;

               9.

               ugotavlja, da Agencija ni zabeležila izgube za leto 2003 kot spremembo proračuna za leto 2004 v skladu s predpisi; od Agencije pričakuje, da bo v prihodnje vključila negativna stanja v tekoče leto in pri spremenjenih proračunih za naslednje proračunsko leto;

               10.

               je zaskrbljen zaradi nepravilnosti, ki jih je odkrilo Računsko sodišče pri proračunskem upravljanju, vključno s pomanjkanjem vsake navedbe o opravljenih prenosih ali celo o razlogih za te prenose v spremembah proračuna in nesporočanjem upravnemu odboru o prenosih in plačilih predujmov zunaj proračuna; pozdravlja ukrepe, ki jih je Agencija sprejela za izboljšanje proračunskega upravljanja;

               11.

               ugotavlja, da Agencija v letu 2004 še ni sprejela pravil za izvajanje svoje finančne uredbe in ni izvedla nobene analize tveganja ali pripravila standardov notranjega nadzora; pozdravlja končno sprejetje pravil za izvajanje svoje finančne uredbe, ki jih je Agencija sprejela junija 2005, in zaposlitev skrbnika za tveganja/notranjega revizorja;

               12.

               ugotavlja, da so se postopki za izbor osebja agencije od enega kroga izbora do naslednjega spreminjali, in poziva Komisijo ter Agencijo, naj se dogovorita za pregleden in dosleden postopek zaposlovanja, ki bo skladen s potrebami Agencije po osebju s specifičnimi kvalifikacijami;

               13.

               z zadovoljstvom sprejema zagotovila Agencije, da bodo postopki zaposlovanja uradno določeni s pripravo priročnikov za izboljšanje preglednosti sprejetih odločitev v zvezi s tem in preprečitev samovoljnih sprememb pri izbirnih postopkih osebja, kot poudarja Sodišče;

               14.

               ugotavlja, da je bila večina subvencij Komisije (več kot 70 %) izvedenih v okviru naslovov I in II, ki se nanašata le na izdatke za osebje in administracijo, ter da je Agencija porabila le približno 10 % subvencij Komisije za izdatke iz poslovanja; ugotavlja tudi, da je bilo povečanje izdatkov za osebje in administracijo od leta 2003 do leta 2004 veliko večje kot povečanje izdatkov iz poslovanja;

               15.

               poziva Komisijo, naj agencijam pomaga, da bodo čim bolje sledile dogovorjenemu delovnemu načrtu za prihodnje leto, s čimer bo omogočeno primerno načrtovanje in izvajanje dejavnosti, predvsem pa izogibanje večjim spremembam količine dela v zadnjem trenutku;

               16.

               poziva Komisijo, naj izboljša sinergije agencij z učinkovitejšim sodelovanjem, izogibanjem podvajanju nalog in odpravljanjem pomanjkljivosti na skupnih področjih, zlasti na področju usposabljanja, povezovanja politik Skupnosti, vključevanja zadnjih sistemov upravljanja in reševanja težav, povezanih s pravilnim upravljanjem proračuna.

      (1)  UL C 269, 28.10.2005, str. 5.

      (2)  UL C 332, 28.12.2005, str. 1.

      (3)  UL L 248, 16.9.2002, str. 1.

      (4)  UL L 240, 7.9.2002, str. 1. Uredba, kakor je bila nazadnje spremenjena z Uredbo Komisije (ES) št. 1701/2003 (UL L 243, 27.9.2003, str. 5).

      (5)  UL L 357, 31.12.2002, str. 72. Uredba, kakor je bila spremenjena z Uredbo (ES, Euratom) št. 1261/2005 (UL L 201, 2.8.2005, str. 3).


title: Sklep Evropskega parlamenta (EU, Euratom) 2017/1609 z dne 27. aprila 2017 o razrešnici glede izvrševanja proračuna Izvajalske agencije za izobraževanje, avdiovizualno področje in kulturo za proračunsko leto 2015

text:
               29.9.2017

               SL

               Uradni list Evropske unije

               L 252/101

         SKLEP EVROPSKEGA PARLAMENTA (EU, Euratom) 2017/1609
   z dne 27. aprila 2017
   o razrešnici glede izvrševanja proračuna Izvajalske agencije za izobraževanje, avdiovizualno področje in kulturo za proračunsko leto 2015
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2015 (1),

               —

               ob upoštevanju konsolidiranega zaključnega računa Evropske unije za proračunsko leto 2015 (COM(2016) 475 – C8-0269/2016) (2),

               —

               ob upoštevanju končnega zaključnega računa Izvajalske agencije za izobraževanje, avdiovizualno področje in kulturo za proračunsko leto 2015 (3),

               —

               ob upoštevanju poročila Komisije o nadaljnjem ukrepanju v zvezi z razrešnico za proračunsko leto 2014 (COM(2016) 674) in delovnih dokumentov služb Komisije, priloženih temu poročilu (SWD(2016) 338, SWD(2016) 339),

               —

               ob upoštevanju letnega poročila Komisije organu, ki da razrešnico, o notranjih revizijah, opravljenih leta 2015 (COM(2016) 628), in delovnega dokumenta služb Komisije, ki mu je priložen (SWD(2016) 322),

               —

               ob upoštevanju poročila Računskega sodišča o zaključnem računu Izvajalske agencije za izobraževanje, avdiovizualno področje in kulturo za proračunsko leto 2015 z odgovorom agencije (4),

               —

               ob upoštevanju izjave o zanesljivosti (5) računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije predložilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice izvajalskim agencijam glede izvrševanja proračuna za proračunsko leto 2015 (05874/2017 – C8-0038/2017),

               —

               ob upoštevanju členov 317, 318 in 319 Pogodbe o delovanju Evropske unije,

               —

               ob upoštevanju člena 106a Pogodbe o ustanovitvi Evropske skupnosti za atomsko energijo,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6), zlasti členov 62, 164, 165 in 166,

               —

               ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (7), zlasti člena 14(3),

               —

               ob upoštevanju Uredbe Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (8), zlasti prvega in drugega odstavka člena 66,

               —

               ob upoštevanju izvedbenega sklepa Komisije 2013/776/EU z dne 18. decembra 2013 o ustanovitvi Izvajalske agencije za izobraževanje, avdiovizualno področje in kulturo ter razveljavitvi Sklepa 2009/336/ES (9),

               —

               ob upoštevanju člena 93 in Priloge IV Poslovnika,

               —

               ob upoštevanju poročila Odbora za proračunski nadzor in mnenj drugih zadevnih odborov (A8-0150/2017),

               A.

               ker Komisija v skladu s členom 17(1) Pogodbe o Evropski uniji izvršuje proračun in upravlja programe in ker v skladu s členom 317 Pogodbe o delovanju Evropske unije proračun izvršuje v sodelovanju z državami članicami, na lastno odgovornost in v skladu z načelom dobrega finančnega poslovodenja;

               1.

               podeli razrešnico direktorju Izvajalske agencije za izobraževanje, avdiovizualno področje in kulturo glede izvrševanja proračuna izvajalske agencije za proračunsko leto 2015;

               2.

               navaja svoje pripombe v resoluciji, ki je del sklepov o razrešnici glede izvrševanja splošnega proračuna Evropske unije za proračunsko leto 2015, oddelek III – Komisija in izvajalske agencije, ter v resoluciji z dne 27. aprila 2017 o posebnih poročilih Računskega sodišča v okviru razrešnice Komisiji za proračunsko leto 2015 (10);

               3.

               naroči svojemu predsedniku, naj ta sklep skupaj s sklepom o razrešnici glede izvrševanja splošnega proračuna Evropske unije za proračunsko leto 2015, oddelek III – Komisija, in resolucijo, ki je del sklepov, posreduje direktorju Izvajalske agencije za izobraževanje, avdiovizualno področje in kulturo, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL L 69, 13.3.2015.

      (2)  UL C 380, 14.10.2016, str. 1.

      (3)  UL C 417, 11.11.2016, str. 2.

      (4)  UL C 449, 1.12.2016, str. 51.

      (5)  UL C 380, 14.10.2016, str. 147.

      (6)  UL L 298, 26.10.2012, str. 1.

      (7)  UL L 11, 16.1.2003, str. 1.

      (8)  UL L 297, 22.9.2004, str. 6.

      (9)  UL L 343, 19.12.2013, str. 46.

      (10)  Sprejeta besedila z navedenega dne, P8_TA(2017)0144 (glej stran 66 tega Uradnega lista).


title: 2006/337/ES: Sklep Komisije z dne  19. aprila 2006  o oblikovanju standardnih obrazcev za posredovanje zahtev in odločitev v skladu z Direktivo Sveta 2004/80/ES v zvezi z odškodnino žrtvam kaznivih dejanj

text:
               12.5.2006

               SL

               Uradni list Evropske unije

               L 125/25

      SKLEP KOMISIJE

   z dne 19. aprila 2006
   o oblikovanju standardnih obrazcev za posredovanje zahtev in odločitev v skladu z Direktivo Sveta 2004/80/ES v zvezi z odškodnino žrtvam kaznivih dejanj
   (2006/337/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2004/80/ES z dne 29. aprila 2004 v zvezi z odškodnino žrtvam kaznivih dejanj (1), in zlasti člena 14 Direktive,
   po posvetovanju z odborom iz člena 15(1) Direktive 2004/80/ES,
   ob upoštevanju naslednjega:

               (1)

               Direktiva 2004/80/ES določa, da morajo države članice do 1. januarja 2006 uvesti sistem sodelovanja, da se olajša dostop do odškodnine v primerih, ko je kaznivo dejanje storjeno v državi članici, ki ni država prebivališča žrtve.

               (2)

               Treba je oblikovati standardne obrazce za posredovanje zahtev za uveljavljanje odškodnine in odločitev glede zahtev za uveljavljanje odškodnine v takih čezmejnih primerih –

         SKLENILA:
   Edini člen
   1.   Standardni obrazec za posredovanje zahtev za uveljavljanje odškodnine iz člena 6(2) Direktive 2004/80/ES se določi v Prilogi I.
   2.   Standardni obrazec za posredovanje odločitev o zahtevah za uveljavljanje odškodnine iz člena 10 Direktive 2004/80/ES se določi v Prilogi II.

      V Bruslju, 19. aprila 2006

            Za Komisijo

         Franco FRATTINI

            Podpredsednik

      (1)  UL L 261, 6.8.2004, str. 15.

      PRILOGA I

      PRILOGA II


title: Sklep Sveta (EU) 2016/541 z dne 15. februarja 2016 o pozivu Grčiji, naj sprejme ukrepe za zmanjšanje primanjkljaja, ki so potrebni za odpravo čezmernega primanjkljaja (2015/1410)

text:
               7.4.2016

               SL

               Uradni list Evropske unije

               L 91/18

         SKLEP SVETA (EU) 2016/541
   z dne 15. februarja 2016
   o pozivu Grčiji, naj sprejme ukrepe za zmanjšanje primanjkljaja, ki so potrebni za odpravo čezmernega primanjkljaja (2015/1410) (1)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 126(9) Pogodbe,
   ob upoštevanju priporočila Evropske komisije,
   ob upoštevanju naslednjega:

               (1)

               Člen 126 Pogodbe o delovanju Evropske unije (PDEU) določa, da se morajo države članice izogibati čezmernemu javnofinančnemu primanjkljaju in v ta namen določa postopek v zvezi s čezmernim primanjkljajem. Pakt za stabilnost in rast, ki v svojem korektivnem delu implementira postopek v zvezi s čezmernim primanjkljajem, določa okvir, ki podpira vladne politike za hitro ponovno vzpostavitev stabilnega proračunskega stanja, pri tem pa upošteva gospodarske razmere.

               (2)

               Svet je 27. aprila 2009 v skladu s členom 104(6) Pogodbe o ustanovitvi Evropske skupnosti odločil, da ima Grčija čezmeren primanjkljaj.

               (3)

               Svet je 10. maja 2010 na podlagi člena 126(9) in člena 136 PDEU sprejel Sklep 2010/320/EU (2), naslovljen na Grčijo, za okrepitev in poglobitev fiskalnega nadzora ter poziv Grčiji, naj sprejme ukrepe za zmanjšanje primanjkljaja, ki so potrebni za odpravo čezmernega primanjkljaja najkasneje do leta 2014. Svet je kot rok za odpravo čezmernega primanjkljaja določil leto 2014 in določil letne cilje v zvezi z javnofinančnim primanjkljajem.

               (4)

               Sklep Sveta št. 2010/320/EU je bil večkrat bistveno spremenjen. Ker so bile potrebne nadaljnje spremembe, je bil zaradi jasnosti 12. julija 2011 prenovljen s Sklepom Sveta 2011/734/EU (3). Ta sklep je bil med 8. julijem 2011 in decembrom 2012 večkrat bistveno spremenjen (4).

               (5)

               Zaradi zelo resnega poslabšanja finančnega položaja Grčije so se države članice euroobmočja odločile, da Grčiji zagotovijo pomoč za stabilnost, da bi zaščitile finančno stabilnost celotnega euroobmočja, v povezavi z večstransko pomočjo, ki jo zagotavlja Mednarodni denarni sklad. Od maja 2010 do junija 2015 so države članice euroobmočja zagotavljale pomoč v obliki dvostranskega posojila Grčiji in posojila iz evropskega instrumenta za finančno stabilnost (v nadaljnjem besedilu: EFSF). Pomoč posojilodajalcev je bila pogojena z obsežnimi zahtevami glede politik, vključno z zahtevo, da mora Grčija spoštovati Sklep Sveta 2011/734/EU in njegove poznejše spremembe.

               (6)

               Grčija je 8. julija 2015 zaprosila za finančno pomoč iz Evropskega mehanizma za stabilnost (v nadaljnjem besedilu: EMS) v obliki triletnega posojila, 12. julija 2015 pa je bil dosežen načelni dogovor o zagotovitvi posojila Grčiji v višini do 86 000 milijonov EUR. Svet guvernerjev EMS je 17. julija Evropsko komisijo zaprosil, naj skupaj z Evropsko centralno banko in Mednarodnim denarnim skladom izvede pogajanja o memorandumu o soglasju za določitev podrobnih pogojev glede politik za finančno pomoč za obdobje 2015–2018 v skladu s členom 13(3) Pogodbe o EMS.

               (7)

               V skladu z Uredbo (EU) št. 472/2013 Evropskega parlamenta in Sveta z dne 21. maja 2013 o okrepitvi gospodarskega in proračunskega nadzora v državah članicah euroobmočja, ki so jih prizadele ali jim grozijo resne težave v zvezi z njihovo finančno stabilnostjo (5), ter zlasti členom 7 Uredbe, mora država članica, ki zaprosi za finančno pomoč iz EMS, pripraviti program za makroekonomsko prilagoditev (v nadaljnjem besedilu: program), ki ga odobri Svet. Tak program bi moral zagotoviti sprejetje svežnja reform, ki so potrebne za izboljšanje vzdržnosti javnih financ in regulativnega okolja.

               (8)

               Program, ki ga je pripravila Grčija, je bil odobren z Izvedbenim sklepom Sveta (EU) 2016/544 (6).

               (9)

               Člen 10(2)(b) Uredbe (EU) št. 472/2013 določa tudi, da kadar je država članica, v kateri poteka program za makroekonomsko prilagoditev na podlagi člena 7 navedene uredbe, prejela tudi sklep o pozivu k odpravi čezmernega primanjkljaja iz člena 126(9) PDEU, so letni proračunski cilji v njenem programu za makroekonomsko prilagoditev vključeni v sklep o pozivu v skladu s členom 5(1) Uredbe (ES) št. 1467/97 z dne 7. julija 1997 o pospešitvi in razjasnitvi izvajanja postopka v zvezi s čezmernim primanjkljajem (7); poleg tega so v sklep o pozivu vključeni tudi ukrepi, potrebni za doseganje teh ciljev iz programa za makroekonomsko prilagoditev, v skladu s členom 5(1) Uredbe (ES) št. 1467/97. Člen 10(2)(a) Uredbe (EU) št. 472/2013 poleg tega določa, da je država članica izvzeta iz obveznosti predložitve poročil v skladu s členom 5(1) Uredbe (ES) št. 1467/97. Nazadnje člen 10(2)(c) Uredbe (EU) št. 472/2013 določa, da se spremljanje izvaja v skladu s členom 7(4) navedene uredbe in da je država članica izvzeta iz spremljanja na podlagi člena 10(1) in člena 10a Uredbe (ES) št. 1467/97 ter spremljanja, ki je podlaga vsaki odločitvi iz člena 6(2) navedene uredbe.

               (10)

               Trenutno se predvideva, da bo gospodarska aktivnost v Grčiji precej slabša, kot je bilo pričakovano ob zadnji spremembi Sklepa Sveta 2011/734/EU decembra 2012. Tako realni kot nominalni BDP bosta v letih 2015 in 2016 predvidoma na veliko nižji ravni, kot je bilo pričakovano v napovedi Komisije iz pomladi 2015, in sicer zaradi negotovosti glede politik, pomanjkljivega izvajanja reform, izpada javnofinančnih prihodkov, zaprtja bank in uvedbe kapitalskih kontrol. Komisija je avgusta 2015 posodobila napoved rasti BDP zaradi pogajanj o memorandumu o soglasju v zvezi s programom EMS. V skladu s to napovedjo se bo realni BDP v letih 2015 in 2016 skrčil za 2,3 % oziroma 1,3 % (za razliko od napovedane pozitivne rasti v višini 0,5 % oz. 2,9 % v napovedi iz pomladi 2015 za ti dve leti), nato pa naj bi leta 2017 zrasel za 2,7 % in leta 2018 za 3,1 %. To izrazito poslabšanje gospodarskega scenarija za leti 2015–2016 pomeni temu ustrezno slabše obete za javne finance ob nespremenjenih politikah.

               (11)

               Grški strukturni primanjkljaj se je po ocenah med letoma 2009 in 2014 izboljšal za 16 odstotnih točk BDP (s primanjkljaja v višini 15,2 % na ocenjeni 1-odstotni presežek), kar je zagotovilo izboljšanje strukturnega salda v obdobju 2009–2014, ki je znatno večje od zahtevanih najmanj 10 odstotnih točk BDP, kolikor je za navedeno obdobje priporočil Svet. Primanjkljaj sektorja država je leta 2014 znašal 3,5 % BDP, kar je krepko pod zgornjo mejo za javnofinančni primanjkljaj za leto 2014 v višini 4,5 % BDP (na osnovi ESR 2010), določeno v Sklepu Sveta. Vendar je bila realizacija primarnega salda v višini 0,4 % BDP znatno pod pričakovano in nižja od cilja, določenega v višini 1,5 % BDP, in sicer zaradi kombinacije dejavnikov, med katerimi so preobrat v gospodarskem ciklu in s tem povezan negativen učinek na proračunske prihodke, sprostitev fiskalne politike in večja gospodarska negotovost. Vendar je slabljenje makroekonomskega okolja skupaj z iztekajočimi se začasnimi fiskalnimi ukrepi v letu 2015 onemogočilo izpolnitev cilja glede primarnega salda v višini 3 % BDP v letu 2015, kot je bilo predvideno v zadnji spremembi Sklepa 2011/734/EU, sprejeti decembra 2012. Fiskalni cilji so bili zato ob upoštevanju makroekonomskih okoliščin in trenutnih fiskalnih razmer popravljeni znatno navzdol, da se prepreči pretirano stroga fiskalna politika v kratkoročnem obdobju.

               (12)

               Grčija bo skladno s tem izvajala novo fiskalno usmeritev, ki bo temeljila na ciljnih primarnih presežkih v višini – 0,25 % BDP v letu 2015, 0,5 % BDP v letu 2016, 1,75 % BDP v letu 2017 ter 3,5 % BDP v letu 2018 in pozneje. Načrt za doseganje fiskalnih ciljev je skladen s pričakovanimi stopnjami rasti grškega gospodarstva, ko bo okrevalo po največji doslej zabeleženi recesiji. Revidirani cilji pomenijo, da se bo primanjkljaj sektorja država leta 2017 znižal pod 3 % BDP.

               (13)

               Po posodobljeni napovedi služb Komisije glede nominalne rasti BDP bo primarni saldo sektorja država predvidoma dosegel primanjkljaj v višini 7 631 milijonov EUR (4,4 % BDP) v letu 2015, 6 166 milijonov EUR (3,6 % BDP) v letu 2016, 4 089 milijonov EUR (2,3 % BDP) v letu 2017 in 753 milijonov EUR (0,4 % BDP) v letu 2018.

               (14)

               Proračun za leto 2016, ki ga bo sprejel grški parlament, je del srednjeročne fiskalne strategije za obdobje 2016–2019, katere cilj je zagotoviti obsežno konsolidacijo javnih financ (večji del na začetku obdobja), ki bo omogočila več kot 6 900 milijonov EUR prihrankov (tj. skoraj 4 % BDP).

               (15)

               Nedokončan končni pregled programa EFSF, neizvršena odplačila dolga, iztek programa EFSF in uvedba kapitalskih kontrol so ustvarili nove okoliščine, ki so povzročile nadaljnje močno poslabšanje vzdržnosti dolga. To je posledica nižjih ocen glede rasti, popravka navzdol pri ciljnem primarnem presežku, popravka navzdol pri prihodkih iz privatizacije, močnega poslabšanja potreb po financiranju bančnega sektorja po uvedbi kapitalskih kontrol, potreb po povečani poravnavi zaostalih plačil, potem ko je država ostala brez zadostne likvidnosti, in učinkov vrednotenja zaradi padanja vrednosti eura glede na posebne pravice črpanja. Zaradi naštetih razlogov naj bi delež dolga v BDP po osnovnem scenariju v letu 2016 dosegel 198,3 %, nato pa se leta 2020 znižal na 169,3 %, leta 2022 na 154,5 % in leta 2030 na 115,9 %.

               (16)

               Ob upoštevanju tega razvoja dogodkov je treba posodobiti prilagoditveno pot za odpravo čezmernega primanjkljaja. Zaveze, ki jih je sprejela Grčija, se nanašajo tako na ukrepe za konsolidacijo javnih financ kot tudi na ukrepe, ki so potrebni za spodbujanje rasti in zmanjšanje negativnih socialnih učinkov.

               (17)

               Vsak ukrep, ki je določen v Izvedbenem sklepu Sveta (EU) 2016/544, je ključen za dosego potrebne proračunske prilagoditve. Nekateri ukrepi imajo neposreden učinek na proračunsko stanje Grčije, medtem ko so drugi ukrepi strukturne narave ter bodo srednjeročno privedli do boljšega fiskalnega upravljanja in stabilnejšega proračunskega stanja.

               (18)

               Glede na navedeno je treba prilagoditi prejšnje letne proračunske cilje in ukrepe, potrebne za doseganje teh ciljev. Novi letni proračunski cilji in ukrepi, potrebni za doseganje teh ciljev, so navedeni v Izvedbenem sklepu Sveta (EU) 2016/544 –

         SPREJEL NASLEDNJI SKLEP:
   Člen 1
   1.   Grčija čim prej in najpozneje do leta 2017 odpravi sedanje stanje čezmernega primanjkljaja.
   2.   Prilagoditvena pot za odpravo čezmernega primanjkljaja je namenjena doseganju letnih ciljev glede primanjkljaja sektorja država, kot so določeni v Izvedbenem sklepu Sveta (EU) 2016/544, in bo temeljila na ciljnih primarnih presežkih v višini – 0,25 % BDP v letu 2015, 0,5 % BDP v letu 2016, 1,75 % BDP v letu 2017 ter 3,5 % BDP v letu 2018 in pozneje. Načrt za doseganje fiskalnih ciljev je skladen s pričakovanimi stopnjami rasti grškega gospodarstva, ko bo okrevalo po največji doslej zabeleženi recesiji. Revidirani cilji pomenijo, da se bo primanjkljaj sektorja država leta 2017 znižal pod 3 % BDP.
   3.   Grčija sprejme in v celoti izvede vse fiskalne, gospodarske in strukturne prilagoditvene ukrepe, vključene v program za gospodarsko in finančno prilagoditev, kakor je bil odobren z Izvedbenim sklepom Sveta (EU) 2016/544.
   4.   Grčija je pripravljena sprejeti dodatne ukrepe, če se uresničijo tveganja za proračunske načrte. Ukrepi za proračunsko konsolidacijo zagotavljajo trajno izboljšanje javnofinančnega strukturnega salda na način, ki spodbuja rast.
   Člen 2
   Ta sklep začne učinkovati z dnem uradne obvestitve.
   Člen 3
   Ta sklep je naslovljen na Helensko republiko.

      V Bruslju, 15. februarja 2016

            Za Svet

            Predsednik

         M.H.P. VAN DAM

      (1)  Ta akt je bil prvotno sprejet samo v angleščini in je bil objavljen v UL L 219, 20.8.2015, str. 8.

      (2)  UL L 145, 11.6.2010, str. 6.

      (3)  UL L 296, 15.11.2011, str. 38.

      (4)  Sklep Sveta 2011/791/EU z dne 8. novembra 2011 (UL L 320, 3.12.2011, str. 28), Sklep Sveta 2012/211/EU z dne 13. marca 2012 (UL L 113, 25.4.2012, str. 8), Sklep Sveta 2013/6/EU z dne 4. decembra 2012 (UL L 4, 9.1.2013, str. 40).

      (5)  UL L 140, 27.5.2013, str. 1.

      (6)  Glej stran 27 tega Uradnega lista.

      (7)  UL L 209, 2.8.1997, str. 6.


title: Sklep Evropskega parlamenta (EU) 2016/1545 z dne 28. aprila 2016 o zaključnem računu Agencije Evropske unije za varnost omrežij in informacij za proračunsko leto 2014

text:
               14.9.2016

               SL

               Uradni list Evropske unije

               L 246/306

         SKLEP EVROPSKEGA PARLAMENTA (EU) 2016/1545
   z dne 28. aprila 2016
   o zaključnem računu Agencije Evropske unije za varnost omrežij in informacij za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Agencije Evropske unije za varnost omrežij in informacij za proračunsko leto 2014,

               —

               ob upoštevanju poročila Računskega sodišča o zaključnem računu Agencije Evropske unije za varnost omrežij in informacij za proračunsko leto 2014 z odgovorom agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice agenciji glede izvrševanja proračuna za proračunsko leto 2014 (05584/2016 – C8-0076/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (EU) št. 526/2013 Evropskega parlamenta in Sveta z dne 21. maja 2013 o agenciji Evropske unije za varnost omrežij in informacij (ENISA) in razveljavitvi Uredbe (ES) št. 460/2004 (4), zlasti člena 21,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor (A8-0098/2016),

               1.

               ugotavlja, da so podatki v končnem zaključnem računu Agencije Evropske unije za varnost omrežij in informacij takšni kot v prilogi k poročilu Računskega sodišča;

               2.

               odobri zaključni račun Agencije Evropske unije za varnost omrežij in informacij za proračunsko leto 2014;

               3.

               naroči svojemu predsedniku, naj ta sklep posreduje izvršnemu direktorju Agencije Evropske unije za varnost omrežij in informacij, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 223.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 165, 18.6.2013, str. 41.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep št. 943 z dne 1. decembra 2015 o začetku postopka za izdajo dovoljenja za iskanje in raziskovanje nahajališč nafte in zemeljskega plina, ki sta podzemna naravna vira, opredeljena v členu 2(1)(3) Zakona o podzemnih naravnih virih, na območju „bloka 1-24 Kitka“ v pokrajini Varna in o razglasitvi, da bo dovoljenje izdano na podlagi odprtega postopka zbiranja ponudb

text:
               25.2.2016

               SL

               Uradni list Evropske unije

               C 73/3

         SKLEP št. 943
   z dne 1. decembra 2015
   o začetku postopka za izdajo dovoljenja za iskanje in raziskovanje nahajališč nafte in zemeljskega plina, ki sta podzemna naravna vira, opredeljena v členu 2(1)(3) Zakona o podzemnih naravnih virih, na območju „bloka 1-24 Kitka“ v pokrajini Varna in o razglasitvi, da bo dovoljenje izdano na podlagi odprtega postopka zbiranja ponudb
   (2016/C 73/03)
   REPUBLIKA BOLGARIJA
   SVET MINISTROV
   Na podlagi členov 5(2), 7(2)(8), 42(1)(1) in 44(3) Zakona o podzemnih naravnih virih ter členov 4(1)(1) in 16 Uredbe o izvajanju postopkov zbiranja ponudb in javnih razpisov za izdajo dovoljenja za iskanje in/ali raziskovanje podzemnih naravnih virov ter dodeljevanje koncesij za njihovo izkoriščanje, kot določa Zakon o podzemnih naravnih virih, sprejet leta 2010 z Resolucijo Sveta ministrov št. 231,
   JE SVET MINISTROV SKLENIL:

               1.

               Začne se postopek za izdajo dovoljenja za iskanje in raziskovanje nahajališč nafte in zemeljskega plina na območju „bloka 1-24 Kitka“ v pokrajini Varna, ki ima površino 704 km2 in je določeno s koordinatami od 1 do 27, kot je opredeljeno v Prilogi.

               2.

               Dovoljenje iz točke 1 se izda na podlagi odprtega postopka zbiranja ponudb, po katerem ponudniki pri obravnavi ponudb niso prisotni.

               3.

               Dovoljenje za iskanje in raziskovanje traja pet let od dne, ko začne veljati pogodba o iskanju in raziskovanju, to obdobje pa se lahko podaljša v skladu s členom 31(3) Zakona o podzemnih naravnih virih.

               4.

               Rok za nakup razpisne dokumentacije je do 17.30 ure 120. dne po objavi tega sklepa v Uradnem listu Evropske unije.

               5.

               Rok za vložitev vlog za sodelovanje v odprtem postopku zbiranja ponudb je do 17.30 ure 140. dne po objavi tega sklepa v Uradnem listu Evropske unije.

               6.

               Rok za vložitev vlog v skladu z razpisno dokumentacijo je do 17.30 ure 155. dne po objavi tega sklepa v Uradnem listu Evropske unije.

               7.

               Cena razpisne dokumentacije znaša 10 000 BGN. Razpisna dokumentacija je na voljo na Ministrstvu za energijo na naslovu Triaditsa 8, Sofija, do roka iz točke 4 ob predložitvi plačilnega naloga.

               7.1

               Znesek iz točke 7 se nakaže na bančni račun Ministrstva za energijo:

                           BIC koda Bolgarske nacionalne banke za plačila v bolgarski valuti (BGN) – BNBGBGSD,

                           SWIFT koda Bolgarske nacionalne banke za plačila v tuji valuti – BNBGBGSF,

                           IBAN – BG94 BNBG 9661 3000 1421 01,

                           sedež Bolgarske nacionalne banke.

               7.2

               Na plačilnem nalogu je treba navesti naslednje: For the competitive procedure dossier for area„Block 1-24 Kitka“, purchased on behalf of the applicant (tj. za natečajno dokumentacijo za območje „blok 1–24 Kitka“, kupljeno v imenu vlagatelja, čigar ime mora biti nujno navedeno na plačilnem nalogu).

               7.3

               Oseba, ki prejme razpisno dokumentacijo, v imenu vlagatelja podpiše izjavo, s katero se zaveže k varovanju zaupnosti informacij, ki jih ta dokumentacija vsebuje.

               8.

               Vlagatelji, ki želijo sodelovati v postopku zbiranja ponudb, morajo izpolnjevati zahteve iz člena 23(1) Zakona o podzemnih naravnih virih.

               9.

               Vlagatelj mora predložiti izjavo (kadar je vlagatelj skupina, jo predložijo vsi njeni člani), v kateri potrdi odsotnost okoliščin iz člena 2 Zakona o gospodarskih in finančnih odnosih z družbami s sedežem v jurisdikcijah z ugodnejšim davčnim režimom, subjekti/osebami, ki so z njimi povezani(-e), in njihovimi dejanskimi lastniki (ZIFODRYUPDRSTLTDS) (SG št. 1 iz leta 2014) v povezavi z odstavkom 1 Dodatnih določb, ali dokaz o obstoju okoliščin iz člena 4 ZIFODRYUPDRSTLTDS.

               10.

               Podjetje ali skupina, ki je vlagatelj, mora imeti najmanj upravljavske zmožnosti, ki so potrebne za izvajanje dejavnosti iskanja in raziskovanja, ter skupno izpolnjevati naslednje pogoje:

               10.1

               vlagatelj mora predložiti izvirna priporočila poslovnih partnerjev (kadar je vlagatelj skupina, jih predložijo vsi njeni člani) in

               10.2

               vlagatelj mora predložiti dokaz o strokovnem znanju in izkušnjah, pridobljenih pri upravljanju najmanj enega projekta za iskanje in raziskovanje mineralnih virov nafte in zemeljskega plina (kadar je vlagatelj skupina, dokaz predložijo vsi njeni člani).

               11.

               Podjetje, ki vloži vlogo, ali kadar je vlagatelj skupina, najmanj eden od njenih članov mora v treh predhodnih finančnih letih (odvisno od datuma ustanovitve) ustvariti najmanj 4 000 000 BGN čistih prihodkov od prodaje. Kadar je vlagatelj skupina, ki ni pravna oseba, zahteva iz te točke velja za skupino kot celoto ali

               11.1

               vlagatelj, ali kadar je vlagatelj skupina, najmanj eden od njenih članov mora predložiti potrdilo banke ali druge finančne institucije, da ima na voljo potrebna finančna sredstva za izvajanje dejavnosti iskanja in raziskovanja nahajališč nafte in zemeljskega plina na območju „bloka 1-24 Kitka“, ali

               11.2

               vlagatelj, ali kadar je vlagatelj skupina, najmanj eden od njenih članov mora predložiti pismo banke ali druge finančne institucije o nameri, da bo vlagatelju zagotovila potrebna sredstva za izvajanje dejavnosti iskanja in raziskovanja nahajališč nafte in zemeljskega plina na območju „bloka 1-24 Kitka“.

               12.

               Ponudbe vlagateljev se ocenijo na podlagi predlaganih delovnih programov, virov, namenjenih varstvu okolja, bonusov, usposabljanja ter upravljavskih in finančnih zmogljivosti, kot je določeno v temu sklepu.

               13.

               Polog za sodelovanje na natečaju se določi v višini 5 000 BGN in se plača pred rokom iz točke 5 na bančni račun Ministrstva za energijo:

                           BIC koda Bolgarske nacionalne banke za plačila v bolgarski valuti (BGN) – BNBGBGSD,

                           SWIFT koda Bolgarske nacionalne banke za plačila v tuji valuti – BNBGBGSF,

                           IBAN – BG75 BNBG 9661 3300 1421 03,

                           sedež Bolgarske nacionalne banke.

               14.

               Vlagateljem, ki niso bili sprejeti v odprti postopek zbiranja ponudb, se polog povrne v 14 dneh po prejemu obvestila o nesprejetju.

               15.

               Polog uspešnega ponudnika se povrne v 14 dneh po podpisu pogodbe, pologi drugih ponudnikov pa v 14 dneh po objavi sklepa Sveta ministrov o izdaji dovoljenja za iskanje in raziskovanje v uradnem listu.

               16.

               Vloge za sodelovanje v odprtem postopku zbiranja ponudb in ponudbe na podlagi odprtega postopka zbiranja ponudb se pošljejo prijavni službi Ministrstva za energijo na naslov Triaditsa 8, Sofija, v bolgarščini v skladu z zahtevami člena 46 Zakona o podzemnih naravnih virih.

               17.

               Ponudbe morajo ustrezati zahtevam in pogojem iz razpisne dokumentacije.

               18.

               Odprti postopek zbiranja ponudb se izvede tudi, če je za sodelovanje v njem sprejet le en vlagatelj.

               19.

               Minister za energijo je pooblaščen:

               19.1

               da ta sklep pošlje v objavo v Uradnem listu Evropske unije;

               19.2

               da organizira in izvede odprti postopek zbiranja ponudb.

               20.

               Ta sklep se objavi v državnem uradnem listu in na spletišču Sveta ministrov. Ta sklep se objavi v občinah Varna, Beloslav, Avren, Dolni Čiflik in Bjala.

               21.

               Pritožbe zoper ta sklep se lahko vložijo na Vrhovno upravno sodišče v 14 dneh od njegove objave v Uradnem listu Evropske unije.

            Ministrski predsednik

         Bojko BORISOV

            Za generalnega sekretarja Sveta ministrov

         Veselin DAKOV

            Vodja kabineta

         Veselin DAKOV

      PRILOGA
      SEZNAM KOORDINAT MEJNIH TOČK „BLOKA 1-24 KITKA“
      Koordinatni sistem WGS 84

                  No

                  Zemljepisna širina

                  zemljepisna dolžina

                  1

                  43°09′38.00″

                  27°36′24.42″

                  2

                  43°09′38.00″

                  27°53′50.88″

                  3

                  43°08′41.47″

                  27°53′50.88″

                  4

                  43°08′41.47″

                  27°56′24.61″

                  obala

                  5

                  43°06′12.57″

                  27°55′24.30″

                  6

                  43°05′55.73″

                  27°54′26.25″

                  7

                  43°05′04.19″

                  27°53′25.54″

                  8

                  43°04′00.93″

                  27°53′41.97″

                  9

                  43°03′23.36″

                  27°54′28.28″

                  obala

                  10

                  42°53′23.97″

                  27°54′02.23″

                  11

                  42°53′23.97″

                  27°36′24.42″

                  12

                  43°03′24.00″

                  27°36′24.40″

                  13

                  43°03′24.00″

                  27°38′18.75″

                  14

                  43°06′36.64″

                  27°38′18.75″

                  15

                  43°06′36.64″

                  27°36′24.40″

                  izključeno

                  16

                  43°01′41.74″

                  27°52′39.73″

                  17

                  43°01′41.74″

                  27°52′52.18″

                  18

                  43°01′33.65″

                  27°52′52.18″

                  19

                  43°01′33.55″

                  27°52′39.73″

                  izključeno

                  20

                  43 00′04.43″

                  27°42′55.30″

                  21

                  43°00′04.43″

                  27°43′04.56″

                  22

                  42°59′53.66″

                  27°43′04.56″

                  23

                  42°59′53.66″

                  27°42′55.30″

                  izključeno

                  24

                  42°58′24.20″

                  27°38′49.49″

                  25

                  42°58′24.20″

                  27°40′12.28″

                  26

                  42°58′00.55″

                  27°40′12.28″

                  27

                  42°58′00.55″

                  27°38′49.49″


title: Sklep Sveta z dne 18. junija 2013 o imenovanju in zamenjavi članov upravnega odbora Evropskega centra za razvoj poklicnega usposabljanja

text:
               20.6.2013

               SL

               Uradni list Evropske unije

               C 174/4

         SKLEP SVETA
   z dne 18. junija 2013
   o imenovanju in zamenjavi članov upravnega odbora Evropskega centra za razvoj poklicnega usposabljanja
   2013/C 174/02
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju predloga za imenovanje v skupini predstavnikov delavcev, ki ga je Komisija predložila Svetu,
   ob upoštevanju naslednjega:

               (1)

               Svet je s sklepom z dne 16. julija 2012 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2012 do 17. septembra 2015.

               (2)

               V skupini predstavnikov delavcev upravnega odbora navedenega centra se je sprostilo mesto člana za Grčijo –

         SKLENIL:
   Edini člen
   Za člana upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2015, imenuje:
   PREDSTAVNIKI ORGANIZACIJ DELAVCEV:

               GREECE

               Mr Michalis KOUROUTOS

      V Luxembourgu, 18. junija 2013

            Za Svet

            Predsednik

         P. HOGAN

      (1)  UL L 39, 13.2.1975, str. 1.

      (2)  UL C 228, 31.7.2012, str. 3.


title: Sklep Sveta z dne 22. novembra 1993 o statističnih podatkih, ki jih je treba uporabiti za določitev ključa finančnih virov Evropskega monetarnega inštituta

text:
Pomembno pravno obvestilo

|

31993D0716

Uradni list L 332 , 31/12/1993 str. 0012 - 0013 finska posebna izdaja: poglavje 1 zvezek 3 str. 0082  švedska posebna izdaja: poglavje 1 zvezek 3 str. 0082

		Sklep Svetaz dne 22. novembra 1993o statističnih podatkih, ki jih je treba uporabiti za določitev ključa finančnih virov Evropskega monetarnega inštituta(93/716/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti členov 16.1 in 16.2 Protokola o Statutu Evropskega monetarnega inštituta, ki je priloga Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Odbora guvernerjev,ob upoštevanju mnenja Monetarnega odbora,ker bo Evropski monetarni inštitut, v nadaljevanju "EMI", ustanovljen 1. januarja 1994;ker bodo EMI dodeljena lastna sredstva;ker bo obseg sredstev EMI določil Svet EMI;ker bodo sredstva EMI zagotovljena s prispevki nacionalnih centralnih bank v skladu s ključem iz člena 16.2 Protokola o Statutu EMI;ker bo ključ za zagotovitev finančnih sredstev EMI določen pred začetkom druge faze;ker bo statistične podatke, ki se uporabijo za določitev ključa, zagotovila Komisija v skladu s pravili, ki jih je sprejel Svet;ker pravila, ki jih je sprejel Svet, v tem sklepu ne pomenijo precedensa za druge pravne predpise, ki bi jih Svet lahko sprejel na drugih področjih;ker je treba določiti naravo in vire podatkov, ki jih je treba uporabiti, ter način izračunavanja ključa;ker Direktiva Sveta 89/130/EGS z dne 13. februarja 1989 o usklajevanju načinov za obračunavanje bruto nacionalnega proizvoda po tržnih cenah [3] uvaja postopek za sprejem podatkov s strani držav članic o bruto domačem proizvodu po tržnih cenah; ker morajo države članice sprejeti vse ukrepe, ki so potrebni za zagotovitev posredovanja podatkov Komisiji,SKLENIL:Člen 1Statistične podatke, ki se uporabijo za določitev ključa za prispevke nacionalnih centralnih bank za finančna sredstva EMI, zagotovi Komisija v skladu s pravili, ki so določena z naslednjimi členi.Člen 2Populacija in bruto domači proizvod po tržnih cenah, v nadaljevanju "BDPtc", se opredelita v skladu zveljavnim Evropskim sistemom integriranih ekonomskih računov (ESA), kjer BDPtc pomeni BDPtc, kakor je opredeljeno v členu 2 Direktive 89/130/EGS, Euratom.Člen 3Podatki o populaciji se nanašajo na leto 1992. Povprečje celotne populacije med letom se uporabi v skladu s priporočilom ESA.Člen 4Podatki o BDPtc se nanašajo na vsako leto od 1987 do 1991. Podatki o BDPtc za vsako državo članico se prikažejo v nacionalni valuti po tekočih cenah.Člen 5Podatke o populaciji zbere Komisija (Eurostat) od držav članic.Člen 6Podatki o BDPtc za leta od 1988 do 1991 izhajajo iz uporabe Direktive 89/130/EGS, Euratom. Podatke za leto 1987 zbere Komisija (Eurostat) od držav članic, s čimer bo zagotovljena njihova skladnost s podatki o BDPtc za leta od 1988 do 1991.Člen 71. Delež države članice v populaciji skupnosti je njen delež v skupni populaciji držav članic, prikazan v odstotkih.2. Podatki o BDPtc za vsako leto in vsako državo članico, prikazani v nacionalnih valutah, se preračunajo v vrednosti, prikazane v ecujih. Menjalni tečaj, ki se uporabi za ta namen, je povprečje menjalnih tečajev za vse delovne dni v letu. Dnevni menjalni tečaj je tečaj, ki ga izračuna Komisija in ki se objavi v seriji "C"Uradnega lista Evropskih skupnosti.3. Delež države članice v BDPtc Skupnosti je njen delež v skupnem BDPtc držav članic v petih letih, prikazan v odstotkih.Člen 8Ponderiranje nacionalne centralne banke v ključu je aritmetična sredina deležev zadevne države članice v populaciji in BDPtc Skupnosti.Člen 9Zaradi zagotovitve njihove natančnosti se v različnih fazah izračuna uporabi zadostno število številčnih mest. Ponderiranje s strani nacionalnih centralnih bank v ključu se prikaže s štirimi decimalkami.Člen 10Podatke iz tega sklepa Komisija sporoči Odboru guvernerjev centralnih bank držav članic pred 1. januarjem 1994.V Bruslju, 22. novembra 1993Za SvetPredsednikPh. Maystadt[1] UL C 324, 1.12.1993, str. 11; inUL C 340, 17.12.1993, str. 11.[2] UL C 329, 6.12.1993[3] UL L 49, 21.2.1989, str. 26.--------------------------------------------------


title: Sklep predstavnikov vlad držav članic, ki so se sestali v okviru Sveta z dne 18. decembra 1987 o nomenklaturi in stopnjah konvencionalnih dajatev za določene izdelke ter o splošnih pravilih za razlago in uporabo navedene nomenklature in dajatev

text:
Pomembno pravno obvestilo

|

41987D0597

Uradni list L 363 , 23/12/1987 str. 0067 - 0067 finska posebna izdaja: poglavje 2 zvezek 4 str. 0278  švedska posebna izdaja: poglavje 2 zvezek 4 str. 0278

		Sklep predstavnikov vlad držav članic, ki so se sestali v okviru Svetaz dne 18. decembra 1987o nomenklaturi in stopnjah konvencionalnih dajatev za določene izdelke ter o splošnih pravilih za razlago in uporabo navedene nomenklature in dajatev(87/597/ESPJ)PREDSTAVNIKI VLAD DRŽAV ČLANIC EVROPSKE SKUPNOSTI ZA PREMOG IN JEKLO, KI SO SE SESTALI V OKVIRU SVETA, SO SKLENILI:Člen 1Od 1. januarja 1988 so carinska nomenklatura, skupna za države članice, in konvencionalne dajatve, ki se uporabljajo v zvezi z izdelki iz Pogodbe o ustanovitvi Evropske skupnosti za premog in jeklo, takšne, kakor so prikazane v Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1].Nomenklatura in zgoraj navedene dajatve se razlagajo in uporabljajo, kakor to predvidevajo predhodne določbe kombinirane nomenklature (KN), ki so ponatisnjene v Prilogi I navedene uredbe.Člen 2Sklep 79/35/ESPJ [2] se razveljavi.Člen 3Države članice sprejmejo vse ukrepe, potrebne za izvajanje tega sklepa.V Bruslju, 18. decembra 1987PredsednikN. Wilhjelm[1] UL L 256, 7.9.1987, str. 1.[2] UL L 10, 16.1.1979, str. 13.--------------------------------------------------